

แผนพัฒนาคุณภาพการศึกษา

โรงเรียนบ้านนาพญา

พ.ศ. 2560

สำนักงานเขตพื้นที่การศึกษาประถมศึกษาสตูล

สำนักงานคณะกรรมการการศึกษาขั้นพื้นฐาน

กระทรวงศึกษาธิการ

**คำนำ**

โรงเรียนบ้านนาพญา ได้จัดทำแผนพัฒนาคุณภาพการศึกษาโรงเรียนบ้านนาพญา ปีการศึกษา 2560 เพื่อเป็นเครื่องมือในการจัดการศึกษาขั้นพื้นฐานโดยมีความสอดคล้องกับพระราชบัญญัติการศึกษาแห่งชาติ พุทธศักราช ๒๕๔๒ นอกจากนี้ยังสอดคล้องกับนโยบายของต้นสังกัด ของหน่วยงานที่เกี่ยวข้อง ของโรงเรียนและเหมาะสมกับบริบทของชุมชน ซึ่งประกอบด้วย สภาพปัจจุบัน ผลการศึกษาสถานภาพของสถานศึกษา ทิศทางของการศึกษา กลยุทธ์การจัดการศึกษา ซึ่งคณะผู้จัดทำ ได้ทำการวิเคราะห์สถานภาพของโรงเรียน ปัจจัยสิ่งแวดล้อม นำมาทำข้อมูล ใช้เป็นแนวทางในการกำหนดวิสัยทัศน์ พันธกิจ เป้าประสงค์ กลยุทธ์ และตัวชี้วัด และได้นำมาจัดทำแผนงานที่ประกอบด้วยโครงการต่างๆ เพื่อให้การดำเนินงานบรรลุผลสำเร็จ ตามกลยุทธ์ที่กำหนด และดำเนินการปรับปรุงให้ครอบคลุมมาตรฐานคุณภาพการศึกษาทั้ง 4 ด้าน ให้ครบทุกมาตรฐานการศึกษาเพื่อสานต่อนโยบาย การบริหารจัดการให้เกิดผลต่อการพัฒนา ทันต่อการเปลี่ยนแปลงของสังคมในยุคปัจจุบัน มุ่งสู่เป้าหมายและความสำเร็จที่พึงประสงค์ร่วมกัน ในปีการศึกษา 2560

โรงเรียนบ้านนาพญา

9 มิถุนายน 2560

**สารบัญ**

**เรื่อง** **หน้า**

# 

#### ส่วนที่ ๑ บทนำ

#### ภารกิจหน่วยงาน 4

#### สถานที่ตั้ง 4

#### เขตบริการ 5

#### ประวัติโรงเรียน 5

#### จำนวนนักเรียน 5

#### ข้อมูลข้าราชการครูและบุคลากรทางการศึกษา 6

#### วิสัยทัศน์ 7

#### พันธกิจ 7

#### เป้าประสงค์ 7

#### จุดเน้นผู้เรียน 8

#### จุดเน้นด้านครู 8

#### กลยุทธ์ 9

#### นโยบายโรงเรียน 10

#### ภารกิจโรงเรียน 10

###### ส่วนที่ ๒ แนวคิดและแนวทางการพัฒนา 11 การวิเคราะห์ผลการประเมินคุณภาพนักเรียน 14

###### ส่วนที่ ๓ วิธีการดำเนินการเพื่อพัฒนาผลสัมฤทธ์ทางการเรียน 16

###### เป้าหมายเพื่อพัฒนาผลสัมฤทธ์ทางการเรียน 20

**ส่วนที่ 1**

**บทนำ**

**สภาพปัจจุบัน**

**ภารกิจหน่วยงาน**

โรงเรียนบ้านนาพญา เป็นหน่วยงานที่อยู่ภายใต้การกำกับดูแลของสำนักงานเขตพื้นที่การศึกษาประถมศึกษาสตูล มีหน้าที่ดำเนินการให้เป็นไปตามอำนาจหน้าที่ของคณะกรรมการการศึกษาขั้นพื้นฐาน ตามมาตรา 38 แห่งพระราชบัญญัติการศึกษาแห่งชาติ แห่งชาติปี 2542 และมาตรา 37 แห่งพระราชบัญญัติระเบียบบริหารราชการกระทรวงศึกษาธิการ พ.ศ. 2546 และมีอำนาจหน้าที่ ดังนี้

1. จัดทำนโยบาย แผนพัฒนา และมาตรฐานการศึกษา กลยุทธ์ ของสถานศึกษาให้สอดคล้องกับนโยบาย มาตรฐานการศึกษา แผนการศึกษา แผนพัฒนาการศึกษาขั้นพื้นฐานในระดับเครือข่ายการศึกษาสำนักงานเขตพื้นที่การศึกษา สำนักงานคณะกรรมการการศึกษาขั้นพื้นฐาน และความต้องการของท้องถิ่น

2. วิเคราะห์การจัดตั้งงบประมาณของสถานศึกษา และแจ้งจัดสรรงบประมาณที่ได้รับให้ กลุ่มงาน/งาน/สาระฯ ทราบ และกำกับตรวจสอบ ติดตามการใช้งบประมาณของหน่วยงาน

3. ประสาน ส่งเสริม สนับสนุน และพัฒนาหลักสูตรสถานศึกษา

4. กำกับ ดูแล ติดตาม และประเมินผลการดำเนินงานของสถานศึกษา

5. ศึกษา วิเคราะห์ วิจัย และรวบรวมข้อมูลสารสนเทศด้านการศึกษาในสถานศึกษา

6. ประสานการระดมทรัพยากรด้านต่างๆ รวมทั้งทรัพยากรบุคลากร เพื่อส่งเสริม สนับสนุนการจัด และการพัฒนาการศึกษาในสถานศึกษา

7. จัดระบบการประกันคุณภาพการศึกษาและประเมินผลภายในสถานศึกษา

8. ประสาน ส่งเสริม สนับสนุน การจัดการศึกษาของสถานศึกษาเอกชน องค์กรปกครองส่วนท้องถิ่นรวมทั้งบุคคล องค์กรชุมชน องค์กรวิชาชีพ สถาบันศาสนา สถานประกอบการและสถาบันอื่นที่จัดการศึกษาในรูปแบบที่หลากหลายในสถานศึกษา

9. ดำเนินการประสานงาน ส่งเสริม สนับสนุนการวิจัยและพัฒนาการศึกษาในสถานศึกษา

10. ประสานงาน ส่งเสริมการดำเนินงานของอนุกรรมการและคณะทำงานด้านการศึกษา

11. ประสานการปฏิบัติราชการทั่วไปกับองค์กร หน่วยงานภาครัฐ เอกชนและองค์กรปกครองส่วนท้องถิ่น (คณะกรรมการสถานศึกษาขั้นพื้นฐาน) ในฐานะผู้แทนสำนักงานเขตพื้นที่การศึกษาประถมศึกษาสตูล

12. ปฏิบัติหน้าที่อื่นเกี่ยวกับกิจการภายในสถานศึกษาที่มิได้ระบุให้เป็นหน้าที่ของผู้ใดโดยเฉพาะหรือปฏิบัติงานอื่นที่ได้รับมอบหมาย

**สถานที่ตั้ง**

โรงเรียนบ้านนาพญา สำนักงานเขตพื้นที่การศึกษาประถมศึกษาสตูล หมู่ที่ 8 ตำบลละงู อำเภอละงู จังหวัดสตูล รหัสไปรษณีย์ 91110 โทร 074-740003 โทรสาร - e-mail napaya\_hotmail.co.th website -

**เขตพื้นที่ให้บริการ**

1. บ้านนาพญา หมู่ที่ 8

**ประวัติโรงเรียน**

โรงเรียนบ้านนาพญา สังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาประถมศึกษาสตูล ตั้งอยู่หมู่ที่ 8 ตำบลละงู อำเภอละงู จังหวัดสตูล รหัสไปรษณีย์ 91110 หมายเลขโทรศัพท์ 074 – 740003 มีเนื้อที่ 16 ไร่ 82 ตารางวา

เริ่มก่อตั้งโรงเรียนเมื่อ พ.ศ.2500 ซึ่งโรงเรียนได้สร้างเป็นอาคารชั่วคราว บนพื้นที่ดินที่กันไว้เพื่อสร้างสถานศึกษา โดยความร่วมมือของราษฎรหมู่ที่ 8 บ้านนาพญา และผู้นำหมู่บ้าน คือ นายสบู ตรีมินทร์ โดยเปิดทำการสอนครั้งแรกตั้งแต่ระดับชั้นประถมศึกษาปีที่ 1 ถึงชั้นประถมศึกษาปีที่ 4 เมื่อวันพฤหัสบดี ที่ 16 เดือนพฤษภาคม พ.ศ.2500 มีนักเรียน 27 คน มีครูผู้สอน 1 คน คือ นายมานิต เสมสม

ต่อมา นายเต็ม หลังนุ้ย ได้รับการแต่งตั้งให้มาดำรงตำแหน่ง ครูใหญ่เป็นคนแรก ต่อมามีครูผู้สอนได้รับการแต่งตั้งให้มาดำรงตำแหน่ง และมีการแต่งตั้งครูใหญ่ให้มาดำรงตำแหน่งในระยะต่อมาหลายราย

ปัจจุบันโรงเรียนเปิดทำการสอนตั้งแต่ระดับชั้นอนุบาล 1 ถึง ระดับชั้นประถมศึกษาปีที่ 6 โดยมี นายนพดล ยังสมัน เป็นผู้อำนวยการโรงเรียน มีครูข้าราชการ 8 คน พนักงานราชการ 2 คน ครูพี่เลี้ยงเด็กพิการ 1 คน ครูจ้างพิเศษ 1 คน และนักเรียน 141 คน

**จำนวนนักเรียน โรงเรียนบ้านนาพญา ปีการศึกษา 2556 -2557**

|  |  |  |  |  |  |  |  |
| --- | --- | --- | --- | --- | --- | --- | --- |
| ชั้น | จำนวนนักเรียน  2559 | | รวม | จำนวนนักเรียน  2560 | | รวม | หมายเหตุ |
| ชาย | หญิง | ชาย | หญิง |
| อนุบาลปีที่ 1 | 11 | 9 | 20 | 9 | 10 | 19 |  |
| อนุบาลปีที่ 2 | 5 | 7 | 12 | 8 | 9 | 17 |  |
| **รวม** | **16** | **16** | **32** | **17** | **19** | **36** |  |
| ชั้นประถมศึกษาปีที่ 1 | 13 | 8 | 21 | 4 | 10 | 14 |  |
| ชั้นประถมศึกษาปีที่ 2 | 12 | 10 | 22 | 13 | 8 | 21 |  |
| ชั้นประถมศึกษาปีที่ 3 | 11 | 12 | 23 | 13 | 10 | 23 |  |
| ชั้นประถมศึกษาปีที่ 4 | 6 | 6 | 12 | 11 | 12 | 23 |  |
| ชั้นประถมศึกษาปีที่ 5 | 7 | 8 | 15 | 3 | 6 | 9 |  |
| ชั้นประถมศึกษาปีที่ 6 | 8 | 9 | 17 | 7 | 8 | 15 |  |
| **รวม** | **57** | **53** | **110** | **51** | **54** | **105** |  |
| **รวมทั้งสิ้น** | **73** | **69** | **142** | **68** | **73** | **141** |  |

**ข้อมูลข้าราชการครูและบุคลากรทางการศึกษา**

|  |  |  |  |  |
| --- | --- | --- | --- | --- |
| **ที่** | **ชื่อ – ชื่อสกุล** | **ตำแหน่ง/อันดับ** | **วุฒิการศึกษา/วิชาเอก** | **หน้าที่รับผิดชอบ** |
| 1 | นายนพดล ยังสมัน | ผู้อำนวยการโรงเรียน | ศศ.ม./บริหารการศึกษา | บริหารงานโรงเรียน |
| 2 | นางสาวสุภาพร แซะหมูด | ครูอัตราจ้าง | ค.บ./การศึกษาปฐมวัย | - อนุบาล 1 |
| 3 | นางมนัสนันท์ นาคสง่า | ครู/คศ.๒ | ค.บ./การศึกษาปฐมวัย | - อนุบาล 2  - งานรับนักเรียน |
| 4 | นางโสภา มีเสน | ครู/คศ.๒ | ศษ.บ./คหกรรมศาสตร์ | - ประจำชั้น ป.1  - งานห้องสมุด |
| 5 | นางสาวฟิรดาวส์ หลังแดง | พนักงานราชการ | คบ./ภาษาไทย | - ประจำชั้น ป.2  - งานรับนักเรียน |
| 6 | นางนิตยา มณีโส๊ะ | ครู/คศ.๓ | ศศ.บ./การประถมศคกษา | - ประจำชั้น ป.3  - งานบริหารทั่วไป |
| 7 | นางวรรณเพ็ญ ก้อนทอง | ครู/คศ.๒ | คบ./วิทยาศาสตร์ทั่วไป | - ประจำชั้น ป.4 |
| 8 | นางปารีณา หลงหัน | ครู/คศ.๑ | คบ./ภาษาอังกฤษ | - ประจำชั้น ป.5  - งานการเงิน |
| 9 | นายมูฮำหมาด หมูดงาม | ครู/คศ.๒ | ศศ.ม./บริหารการศึกษา | - ประจำชั้น ป.6  - งานพัสดุ |
| 10 | นายอารอบีซาน ปากบารา | ครู/คศ.๒ | กษ.บ./การวัดผลการศึกษา | - งานบุคลากร  - งานอาคารสถานที่ |
| 11 | นายวุฒิศาส์น สำสู | ครู/คศ.๒ | คบ./ภาษาอังกฤษ | - งานวิชาการ |
| 12 | นางดรุณี ดินนุ้ย | พนักงานราชการ | ศศ.บ./สารสนเทศสำนักงาน | - ครูอิสลามศึกษา  - งานธุรการ |
| 13 | นางดรุณี ผอมเขียว | ครูพี่เลี้ยงเด็กพิเศษ | อนุปริญญา/วิทยาศาสตร์ | - เด็กพิเศษ |
| 14 | นายชาคริต งะสมัน | เจ้าหน้าที่ธุรการโรงเรียน | บธบ./ธุรกิจเทคโนโลยีสารสนเทศ | - งานธุรการ |

**วิสัยทัศน์**

โรงเรียนบ้านนาพญา จะมุ่งพัฒนาคุณภาพตามมาตรฐานการศึกษาขั้นพื้นฐาน สอดคล้องความต้องการของชุมชน ยึดแนวปรัชญาเศรษฐกิจพอเพียง และบริหารจัดการตามหลักธรรมาภิบาล

**พันธกิจ**

1. จัดการศึกษาให้สอดคล้องกับการปฏิรูปการเรียนรู้ตามพระราชบัญญัติการศึกษาแห่งชาติ พ.ศ. 2542

2. จัดการศึกษาโดยมุ่งเน้นผู้เรียนมีคุณธรรม จริยธรรม มีความเป็นประชาธิปไตย

3. มุ่งพัฒนาบุคลากรให้มีคุณภาพ

4. จัดกระบวนการเรียนรู้ที่เน้นผู้เรียนเป็นสำคัญและฝึกทักษะในกระบวนการอ่าน คิดวิเคราะห์และเขียน

5. จัดกิจกรรมส่งเสริมให้ผู้เรียนมีสุขภาพสมบูรณ์แข็งแรงทั้งร่างการและจิตใจ

6. นำเทคโนโลยีและแหล่งเรียนรู้มาประยุกต์ใช้ในการจัดการเรียนรู้ การบริหารจัดการและใช้ในชีวิตประจำวัน

7. ประสานความสัมพันธ์กับชุมชนในการจัดการศึกษา อนุรักษ์ศิลปวัฒนธรรมและภูมิปัญญาท้องถิ่น

**เป้าประสงค์**

1. เพิ่มอัตราการเข้าเรียนทุกระดับ ทั้งเด็กทั่วไป ผู้พิการ ผู้ด้อยโอกาสในเขตบริการและลดอัตรา การออกกลางคันของนักเรียน

2. ผู้เรียนมีคุณภาพตามมาตรฐานการศึกษาปฐมวัย และมาตรฐานการศึกษาขั้นพื้นฐาน

3. สถานศึกษามีระบบบริหารจัดการศึกษาที่มีคุณภาพและประสิทธิภาพตามหลักธรรมาภิบาล

4. ครูและบุคลากรได้รับการพัฒนาสู่มาตรฐานวิชาชีพ

5. สถานศึกษามีหลักสูตรสถานศึกษา และหลักสูตรท้องถิ่นที่สอดคล้องกับความต้องการของชุมชน

6. พัฒนาสถานศึกษาได้สอดคล้องกับนโยบายของหน่วยงานต้นสังกัด

7. ผู้เรียนได้รับความรู้ ตามหลักปรัชญาเศรษฐกิจพอเพียง

8. ผู้เรียนนำความรู้ด้านภูมิปัญญาท้องถิ่นไปใช้ในชีวิตประจำวัน

9. ผู้เรียนมีความรู้และทักษะกระบวนการใช้เทคโนโลยี

10. ผู้เรียนรู้จักการใช้ทรัพยากรต่างๆ อย่างประหยัดและรู้คุณค่า

11. ครูมีแผนจัดการเรียนรู้ทุกกลุ่มสาระ

12. นักเรียนได้รับการพัฒนาให้มีผลสัมฤทธิ์ทางการเรียนและการสอบระดับชาติที่สูงขึ้น

**จุดเน้น**

สำนักงานคณะกรรมการการศึกษาขั้นพื้นฐานได้กำหนดจุดเน้น เพื่อให้หน่วยงานทางการศึกษาเป็นกรอบทิศทางในการพัฒนาอย่างเร่งด่วน โรงเรียนบ้านนาพญาเป็นหน่วยงานในสังกัด ที่จะต้องดำเนินการตามจุดเน้นที่สำนักงานคณะกรรมการการศึกษาขั้นพื้นฐานได้กำหนดไว้ เพื่อเป็นแนวทางกำหนดทิศทางการพัฒนาให้สอดคล้องกับนโยบายของหน่วยงานต้นสังกัดโรงเรียนจึงได้กำหนดจุดเน้นในการพัฒนาสถานศึกษาไว้ดังนี้

**จุดเน้นด้านผู้เรียน**

1.1 นักเรียนมีสมรรถนะสำคัญ และความสามารถทางวิชาการ เพื่อพร้อมเข้าสู่ประชาคมอาเซียน (Students’ Competencies) ดังต่อไปนี้

1.1.1 นักเรียนปฐมวัยมีพัฒนาการด้านร่างกาย อารมณ์-จิตใจ สังคม และ

สติปัญญาที่สมดุลเหมาะสมกับวัย และเรียนรู้อย่างมีความสุข

1.1.2 นักเรียนชั้นประถมศึกษาปีที่ 6 มีผลสัมฤทธิ์ทางการเรียนจากการทดสอบระดับชาติ (O-

NET) กลุ่มสาระหลัก เพิ่มขึ้นเฉลี่ยไม่น้อยกว่าร้อยละ 3

1.1.3 นักเรียนชั้นประถมศึกษาปีที่ 3 มีความสามารถ ด้านภาษา ด้านคำนวณ และ

ด้านการใช้เหตุผล

1.1.4 นักเรียนมีทักษะชีวิต ทักษะการคิดวิเคราะห์ คิดสร้างสรรค์ และทักษะการ

สื่อสารอย่างสร้างสรรค์อย่างน้อย 2 ภาษา ทักษะด้านเทคโนโลยีสารสนเทศ เพื่อเป็นเครื่องมือ ในการเรียนรู้เหมาะสมตามช่วงวัย

1.2 นักเรียนมีคุณธรรม จริยธรรม รักความเป็นไทย มีคุณลักษณะและทักษะทางสังคมที่เหมาะสม (Students’ Characteristics & Social Skills) ดังต่อไปนี้

1.2.1 นักเรียนระดับประถมศึกษา ใฝ่เรียนรู้ ใฝ่ดี และอยู่ร่วมกับผู้อื่นได้

1.2.2 นักเรียนระดับมัธยมศึกษาตอนต้นมีทักษะ การแก้ปัญหาและอยู่อย่าง

พอเพียง

1.3 นักเรียนที่มีความต้องการพิเศษได้รับการส่งเสริม และพัฒนาเต็มศักยภาพ (Students with Special Needs)

1.3.1 เด็กพิการได้รับการพัฒนาศักยภาพเป็นราย บุคคลด้วยรูปแบบที่หลากหลาย

1.3.2 เด็กด้อยโอกาสได้รับโอกาสทางการศึกษาที่มีคุณภาพตามมาตรฐานการ

เรียนรู้ของหลักสูตรและอัตลักษณ์ของโรงเรียน

1.3.3 นักเรียนที่มีความสามารถพิเศษได้รับการ ส่งเสริมให้มีความเป็นเลิศด้าน

วิทยาศาสตร์ เทคโนโลยี คณิตศาสตร์ ภาษา กีฬา ดนตรี และศิลปะ

**จุดเน้นด้านครูและบุคลากรทางการศึกษา**

2.1 ครูและบุคลากรทางการศึกษา สามารถพัฒนาการจัดการเรียนการสอน และพัฒนาตนเองอย่างต่อเนื่อง (Continuous Professional Development)

2.1.1 ครูและบุคลากรทางการศึกษา สามารถพัฒนา การจัดการเรียนการสอน และพัฒนาตนเอง

อย่างต่อเนื่อง เพื่อพัฒนาคุณภาพผู้เรียนและพร้อมเข้าสู่ประชาคมอาเซียนและประชาคมโลก

2.1.2 ครูและบุคลากรทางการศึกษา มีความรู้ ความสามารถตามมาตรฐานที่กำหนด และ

สามารถจัดการเรียน การสอนที่ส่งผลให้นักเรียนพัฒนาอย่างเต็มศักยภาพ

2.1.3 ครูและบุคลากรทางการศึกษา สามารถใช้ภาษาอังกฤษและภาษาของประเทศสมาชิก

อาเซียนในการสื่อสาร อย่างน้อย 1 ภาษา

2.1.4 ครูและบุคลากรทางการศึกษา มีทักษะ ด้านเทคโนโลยีสารสนเทศ เป็นเครื่องมือในการ

จัดการเรียนรู้

2.2 การพัฒนาระบบแรงจูงใจ เพื่อส่งเสริมให้ครูและ บุคลากรทางการศึกษา มีขวัญและกำลังใจ และแสดงศักยภาพ ในการจัดการเรียนการสอนอย่างมีคุณภาพ (Incentives and Rewarding System)

2.2.1 ครูและบุคลากรทางการศึกษา มีขวัญกำลังใจในการพัฒนาตนเองตาม

มาตรฐานคุณวุฒิ

2.2.2 ครูและบุคลากรทางการศึกษา มีขวัญกำลังใจ ได้รับการจูงใจในการพัฒนา

ผู้เรียนเต็มศักยภาพ

2.2.3 ครูและบุคลากรทางการศึกษา มีผลงานการสอน ที่แสดงศักยภาพการสอน

อย่างมืออาชีพ เป็นเชิงประจักษ์และ ได้รับการเชิดชูเกียรติอย่างเหมาะสม

2.3 การส่งเสริมให้ครูและบุคลากรทางการศึกษา มีวินัย มีคุณธรรม จริยธรรม และ

จรรยาบรรณตามมาตรฐานวิชาชีพ เป็นแบบอย่างที่ดีแก่สังคม (Professional Ethics)

2.3.1 ครูและบุคลากรทางการศึกษา มีวินัย คุณธรรม จริยธรรม และจรรยาบรรณ

ตามมาตรฐานวิชาชีพ

2.3.2 ครูและบุคลากรทางการศึกษา มีจิตวิญญาณ และอุดมการณ์ที่มุ่งพัฒนา

การศึกษาของชาติ และเป็นแบบอย่าง ที่ดีแก่สังคม

2.3.3 ครูและบุคลากรทางการศึกษา มีทักษะ ในการเข้าถึงและดูแลช่วยเหลือ

นักเรียน

**กลยุทธ์**

**กลยุทธ์ ที่ 1** คุณธรรมนำความรู้ตามหลักปรัชญาเศรษฐกิจพอเพียง

**กลยุทธ์ ที่ 2** การขยายโอกาสทางการศึกษา

**กลยุทธ์ ที่ 3** การพัฒนาคุณภาพและมาตรฐานการศึกษาทุกระดับ

**กลยุทธ์ ที่ 4** การกระจายอำนาจไปสู่เขตพื้นที่การศึกษาและสถานศึกษา

**กลยุทธ์ ที่ 5** การมีส่วนร่วมของผู้ปกครอง ชุมชน ภาคเอกชนและท้องถิ่รในการจัดการศึกษา

**กลยุทธ์ ที่ 6** การพัฒนาการศึกษาในเขตพัฒนาพิเศษเฉพาะกิจจังหวัดชายแดนภาคใต้

**อัตลักษณ์ของสถานศึกษา**

การปฏิบัติศาสนกิจประจำวันตามศาสนาอิสลาม

**เอกลักษณ์ของสถานศึกษา**

การปฏิบัติตนตามวิถีชีวิตมุสลิม

ปรัชญาโรงเรียน

การศึกษาเป็นการพัฒนาทั้งปัญญาและชีวิต

คำขวัญโรงเรียน

คุณธรรมดี มีปัญญา เป็นกีฬา รักษาวินัย

สีประจำโรงเรียน

แดง-ขาว

อักษรย่อของโรงเรียน

น.ญ.

# นโยบายของโรงเรียนบ้านนาพญา

1. พัฒนามาตรฐานและคุณภาพการศึกษา และส่งเสริมการจัดกิจกรรมการเรียนการสอนเป็นไปตามวัตถุประสงค์ของหลักสูตรการศึกษาขั้นพื้นฐาน พุทธศักราช 2551 และพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม   
 2. สนับสนุนให้จัดปรับปรุงอาคารสถานที่และบริเวณให้เอื้อต่อการจัดกิจกรรมการเรียนการสอน

3. ให้ปรับปรุงการเรียนการสอน การวัดผลประเมินผล เพื่อให้ได้ผลสัมฤทธิ์ทางการเรียนให้อยู่ในเกณฑ์มาตรฐาน

4. ส่งเสริมชุมชนมีส่วนร่วมในการแสดงความคิดเห็นและร่วมพัฒนาโรงเรียน

5. สนับสนุนการกระจายอำนาจในการบริหาร ให้บุคลากรทุกคนได้มีส่วนร่วมในการบริหาร

6. สร้างเสริมการปกครองในระบอบประชาธิปไตยแก่คณะครู และนักเรียน

7. สนับสนุนนโยบายหน่วยงานบังคับบัญชาต้นสังกัดและร่วมกับหน่วยงานอื่น เพื่อการพัฒนาท้องถิ่น

8. ส่งเสริมการกีฬา นันทนาการ ของนักเรียนและเยาวชนในเขตบริการของโรงเรียน

9. ส่งเสริมให้เข้าร่วมกิจกรรมวันสำคัญ งานประเพณีต่าง ๆ ในท้องถิ่น เพื่ออนุรักษ์ไว้ซึ่งศิลปะ วัฒนธรรมอันดี และจริยธรรม

10. ให้จัดโรงเรียนให้เป็นศูนย์บริการด้านความรู้ ด้านอาคารสถานที่ สิ่งของเครื่องใช้ ข่าวสาร และวิชาชีพต่าง ๆ แก่นักเรียนและเยาวชนที่มีความสนใจ

11. สนับสนุนการจัดทำหลักสูตรสถานศึกษา

12. ส่งเสริมการจัดกิจกรรมคุณธรรมนำความรู้

13. สนับสนุนให้ทุกคนมีโอกาสทางการศึกษาอย่างเท่าเทียมกัน

14. ครู นักเรียน ชุมชน ดำเนินชีวิตตามแนวเศรษฐกิจพอเพียง

15. ส่งเสริมให้ครู บุคลากรทางการศึกษาและชุมชนมีส่วนร่วมในการจัดการศึกษา และพัฒนาสู่ครูมือ อาชีพ

16. ส่งเสริมการเรียนการสอนเน้นวิถีอิสลาม

**ภารกิจของโรงเรียน**

โรงเรียนบ้านนาพญา มีภารกิจในการดำเนินการจัดการศึกษา ๒ ระดับ คือ

1. การจัดการศึกษาระดับปฐมวัย ชั้นอนุบาลปีที่ ๑ -๒ กำหนดให้มีหลักสูตรโรงเรียนบ้านนาพญา ระดับปฐมวัย พุทธศักราช ๒๕๔๖ เป็นการเฉพาะ มีจุดมุ่งหมายเพื่อเป็นการเสริมสร้างพัฒนาการของผู้เรียนตามวัย
2. การจัดการศึกษาระดับขั้นพื้นฐาน ชั้นประถมศึกษาปีที่ ๑-๖ เป็นการจัดการศึกษาตามหลักสูตรโรงเรียนบ้านนาพญา พุทธศักราช ๒๕๕๓ ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑

**ส่วนที่ 2**

**แนวคิด และแนวทางการพัฒนา**

**แนวคิดในการพัฒนา และพัฒนาผลสัมฤทธิ์ทางการเรียน**

การยกระดับผลสัมฤทธิ์ทางการเรียนเป็นภารกิจที่สำคัญที่สุดของสถานศึกษาซึ่งสำนักงานเขตพื้นที่การศึกษาประถมศึกษามีบทบาทหลักในการสนับสนุน ส่งเสริม อำนวยการ ให้โรงเรียนได้ดำเนินการเพื่อพัฒนานักเรียนทุกคนที่ได้เข้าเรียน และจบการศึกษาอย่างมีคุณภาพ และคุณภาพสูงตามเกณฑ์ เป้าหมาย และมาตรฐานของหลักสูตรให้นักเรียนได้พัฒนาเต็มศักยภาพ เป็นรายบุคคลและทุกคน

รศ.ดร.สุพักตร์ พิบูลย์ จากมหาวิทยาลัยสุโขทัยธรรมาธิราช (<http://www.gotoknow.ovg/blog/sur001/278591>) ได้เสนอแนวคิดในการพัฒนาผลสัมฤทธิ์ทางการเรียนโดยใช้แนวคิด “Empowerment Approach และ Theory- Driven Approach ไว้น่าสนใจมาก ดังมีรายละเอียดของกระบวนการยกระดับผลสัมฤทธิ์ทางการเรียน พอสรุปได้ดังนี้

ขั้นที่ 1 Taking Stock คือ การตรวจสภาพปัจจุบันเกี่ยวกับผลสัมฤทธิ์ทางการเรียนหรือผลการประเมินคุณภาพโรงเรียน เพื่อวิเคราะห์ว่าโรงเรียนเรามีคุณภาพมากน้อยเพียงใดเป็น การวิเคราะห์และจัดทำฐานข้อมูล (Baseline) เช่น พิจารณาจากผลการสอบ O-NET, NT หรือผลสัมฤทธิ์ทางการเรียนประจำปีของสถานศึกษา

ขั้นที่ 2 Setting Goal เป็นการกำหนดเป้าหมายความสำเร็จ เป็นต้นว่า ภายในปี 2554 เราต้องมี

1) ผลการประเมินคุณภาพภายในระดับดีมาก

2) กลุ่มสาระการเรียนรู้หลักอย่างน้อยร้อยละ 90 อยู่ในระดับดีมาก

3) ผลสัมฤทธิ์ทางการเรียน โดยเฉพาะการประเมินO-NET จะต้องเพิ่มขึ้นอย่างน้อยร้อยละ 5 ของฐานเดิม

ขั้นที่ 3 Developing Strategies and implementing มุ่งพัฒนากลยุทธ์แล้วนำกลยุทธ์สู่การปฏิบัติ ตัวอย่างของกลยุทธ์ เช่น

1) ขับเคลื่อนห้องเรียนคุณภาพ หรือประกันคุณภาพแต่ละรายวิชา แต่ละกลุ่มสาระการเรียนรู้แม้แต่ครูทุกคนต้องตั้งเป้าหมายในการพัฒนาคุณภาพ และดำเนินการยกระดับคุณภาพให้ได้ตามเป้าหมาย ดังนั้นการนิยามว่า “ผู้นำการเปลี่ยนแปลง ก็คือ ผู้ที่ทำงานสำเร็จใครสามารถทำผลงานปีนี้ได้ดีกว่าปีที่แล้ว เรียกว่า ผู้นำการเปลี่ยนแปลง

2) ปฏิรูปการบริหารจัดการห้องเรียนประจำชั้นกำหนดเกณฑ์ “ห้องประจำชั้น/ ที่ปรึกษาคุณภาพ”

3) บริหารจัดการสถานศึกษาที่เน้นการขับเคลื่อนเชิงทฤษฎีอย่างเป็นระบบตามกรอบหลักวิชา

ขั้นที่ 4 Documenting Progress เป็นขั้นตอนการประเมินรวบรวมเอกสารหลักฐาน ที่แสดงถึงความก้าวหน้าของงานตามเป้าหมาย

ทั้งนี้ การดำเนินงานแต่ละขั้นตอนเน้น “การมีส่วนร่วม” ของคณะครู ผู้เกี่ยวข้อง ฝ่ายต่าง ๆ เช่น กรรมการสถานศึกษา เครือข่ายผู้ปกครอง เป็นต้น

นอกจากนี้ ดร.จันทมา นนทิกร (http://info.thaihealth.or.th/library/hot/12444) โดยโครงกาอรพัฒนาโรงเรียนเข้มแข็งด้วยการจัดการความรู้ (Healthy School by Knowledge Management) มูลนิธิสถาบันวิจัย และพัฒนาการเรียนรู้ (มสวร.) ได้สังเคราะห์วิธีการปฏิบัติที่เป็นเลิศ (Best Practices) เรื่อง การยกระดับผลสัมฤทธิ์ทางการเรียน จาก 16 โรงเรียนดีเด่นแล้วจำแนกเป็นประเด็นหลักเพื่ออธิบายวิธีปฏิบัติ ดังนี้

1. การบริหารจัดการเพื่อยกระดับผลสัมฤทธิ์ทางการเรียน มีวิธีการดำเนินการ ดังนี้

1.1 การจัดการความรู้เพื่อกำหนดนโยบาย และจัดทำแผนพัฒนาคุณภาพการศึกษาของโรงเรียน

1.2 การวิเคราะห์สภาพการจัดการศึกษาของโรงเรียน

1.3 การกำหนดยุทธศาสตร์ในการพัฒนากระบวนการยกระดับผลสัมฤทธิ์ ทางการเรียน

1.4 การนิเทศภายในแบบกัลยาณมิตร

1.5 การประสานงานกับผู้ปกครองเพื่อเฝ้าระวังและติดตามแก้ไขปัญหา

2. วิธีการยกระดับผลสัมฤทธิ์ทางการเรียน ดำเนินการได้ 3 รูปแบบ คือ

รูปแบบที่ 1 การยกระดับผลสัมฤทธิ์ทางการเรียนของนักเรียนให้สูงขึ้นตามเกณฑ์ที่คาดหวัง มีวิธีการดำเนินการ ดังนี้

1) การปรับเปลี่ยนท่าทีของครูในการจัดการเรียนรู้

2) การกำหนดเกณฑ์ที่คาดหวังและเกณฑ์การประเมินผล

3) การจัดกลุ่มผู้เรียนที่เหมาะสม

4) การกำหนดรูปแบบการพัฒนาการเรียนรู้และการจัดกิจกรรม

รูปแบบที่ 2 การยกระดับผลสัมฤทธิ์ทางการเรียนเพื่อมุ่งสู่ความเป็นเลิศ

1) การจัดการเรียนรู้แบบห้องเรียนพิเศษ

2) การจัดกิจกรรมการเรียนรู้เพื่อส่งเสริมความเป็นเลิศ

รูปแบบที่ 3 การช่วยเหลือนักเรียนที่ไม่ผ่านเกณฑ์การจบหลักสูตร

1) การดูแลใกล้ชิดเพื่อปรับพฤติกรรมและให้โอกาสนักเรียน

2) การเพิ่มพูนผลสัมฤทธิ์เพื่อให้ได้ตามเกณฑ์การจบหลักสูตร

3. การจัดหลักสูตรนอกระบบ

เป็นการจัดหลักสูตรพัฒนาผลสัมฤทธิ์โดยไม่ติดระบบปกติซึ่งอาจใช้นวัตกรรมในการบริหารและดำเนินการ

กล่าวโดยสรุป แนวคิดหลักการในการยกระดับผลสัมฤทธิ์ทางการเรียนของนักเรียนนี้ โรงเรียนบ้านนาพญา สำนักงานเขตพื้นที่การศึกษาประถมศึกษาสตูล ต้องวางแผนการขับเคลื่อนอย่างเป็นระบบ เชื่อมประสานกับผู้เกี่ยวข้องทุกฝ่ายทั้งภายในโรงเรียนและนอกโรงเรียน ทำงานร่วมกันอย่างบูรณาการ บนพื้นฐานสังคมแห่งการเรียนรู้ โดยมีเป้าหมายที่กำหนดอย่างชัดเจน

ในการกำหนดแนวคิดในการพัฒนาผลสัมฤทธิ์ทางการเรียน ในครั้งนี้ โรงเรียนบ้านนาพญา ได้กำหนดแนวคิดของโรงเรียน โดยกำหนด Model ในการพัฒนาคุณภาพการศึกษา โดยตั้งเกณฑ์โรงเรียนจะต้องมีผลการทดสอบ Ordinary National Education Test (O-net) National Test (Nt) เพิ่มขึ้นร้อยละ 3 ในทุกรายวิชา โดยกำหนดแนวทางการดำเนินงาน ดังนี้

**กำหนดแนวการดำเนินงานเป็น 15 ขั้นตอน**

1. จัดทำ/ปรับโครงการยกผลสัมฤทธิ์ทางการเรียนให้ครอบคลุมทุกกิจกรรมที่กำหนด  
 2. เมื่อวางแผนการสอนตามมาตรฐานและตัวชี้วัดแล้ว ให้โรงเรียนตรวจสอบการวิเคราะห์หลักสูตร การกำหนดหน่วยการเรียนรู้ว่าครอบคลุมหรือไม่ หากไม่ครอบคลุมให้สอนเพิ่มในส่วนที่ตกหล่นไปโดยเฉพาะ ป.3, ป.6

3. วางแผนการสอนชั้น ป. 3, ป.6 ให้จบ และครบทุกกลุ่มสาระการเรียนรู้ ภายในวันที่ 20 มกราคม พ.ศ. 2561  
 4. นำคลังคำศัพท์ภาษาไทย ภาษาอังกฤษ ซึ่งเป็นคลังคำศัพท์ที่ใช้เป็นกรอบในการสร้างข้อสอบโอเน็ต ของ สทศ.ไปใช้สอนติวนักเรียนให้ครบทุกคำ (โดยเฉพาะภาษาอังกฤษให้อ่านออก และบอกความหมายได้ โดยสอน ให้นักเรียนจำให้ได้มากที่สุดตามศักยภาพของนักเรียนแต่ละคน)  
 5. จัดกิจกรรม Tutor ตามแนวข้อสอบของ สทศ. ในชั้น หรือ กำหนดกิจกรรม วันเวลาให้ชัดเจน  
 6. ครูผู้รับผิดชอบในโรงเรียนทุกคนร่วมกันสร้างข้อสอบตามแนวข้อสอบของ สทศ. แล้วแลกเปลี่ยนข้อสอบผ่านเครือข่ายอินเทอร์เน็ต

7. นำแนวข้อสอบ NT/O-NET ของ สพป. ไปใช้ Tutor ในชั้นเรียนให้นักเรียนคุ้นเคยและมีประสบการณ์การทำข้อสอบ (รูปแบบข้อสอบ/กระดาษคำตอบ/การระบายคำตอบฯ)  
 8. ผู้บริหารกำหนดปฏิทินการนิเทศภายในโรงเรียนเพื่อพัฒนาผลสัมฤทธิ์ทางการเรียนให้ชัดเจน (กำหนดวันที่ กิจกรรมที่ต้องทำ)

9. ผู้บริหารติดตามการนำข้อสอบ PRE- O-NET ไปใช้ในสถานศึกษา การนำข้อสอบ PRE- O-NET ไปใช้ในชั้นเรียน ติดตามผลการทำงานของครูผู้รับผิดชอบทุกระยะอย่างใกล้ชิดเพื่อให้ดำเนินงานบรรลุตามแผนงาน หรือแก้ไขปัญหาต่างๆ ได้ทันเวลา  
 10. จัดกิจกรรม Tutor ให้ต่อเนื่องก่อนถึงวันสอบจริง (O-NET / NT สอบ เดือนกุมภาพันธ์ พ.ศ.2561)

11. จัดสอบเสมือนจริง (ในโรงเรียนของตนเอง) โดยใช้ข้อสอบ กระดาษคำตอบ การคุมสอบ เวลาสอบเสมือนจริงทุกประการ โดยใช้ข้อสอบของ สพป. ซึ่งจัดทำขึ้นตามแนวข้อสอบของ สทศ. บันทึกผลการสอบ ตรวจคำตอบ และวิเคราะห์ผลการทดสอบเพื่อปรับปรุงแก้ไขนักเรียนก่อนวันสอบจริง

12. จัดกิจกรรมเสริมแรงทางบวก (จัดอาหารว่างน้ำหวาน ขนมช่วงพักสอบ) สร้างบรรยากาศผ่อนคลาย ทำสมาธิก่อนเวลาสอบ  
 13. ประชาสัมพันธ์ความสำคัญของการสอบ NT, O-NET   
 14. ประกาศ/ป้าย นับเวลาถอยหลัง Count Down ทุกวัน  
 15. โรงเรียนให้รางวัลนักเรียนที่มีคะแนนสอบสูง/มีความก้าวหน้าสูง

**การวิเคราะห์ผลการประเมินคุณภาพนักเรียน**

การวิเคราะห์ผลการประเมินคุณภาพนักเรียน ประจำปีการศึกษา 2560 เพื่อจัดทำแผนพัฒนาผลสัมฤทธิ์ทางการเรียนมีรายละเอียดดังนี้

1. การวิเคราะห์สภาพปัญหาระดับโรงเรียน

สภาพโรงเรียนบ้านนาพญา การจัดการเรียนรู้ยังไม่สอดคล้องกับมาตรฐาน และตัวชี้วัดตามหลักสูตรแกนกลางการศึกษาขั้นพื้นฐาน พุทธศักราช 2551 ครูขาดประสบการณ์ ข้อสอบ สทศ.นักเรียนไม่มีทักษะในการทำแบบทดสอบ ของ สทศ.นักเรียนมีความสามารถทางด้านสติปัญญา ร่างกาย ในเกณฑ์ต่ำ และอยู่ในสิ่งแวดล้อม ความเป็นอยู่ในครอบครัวที่ไม่เอื้อต่อการพัฒนาการเรียนรู้ ครูมีความรู้ความเข้าใจในวิธีการในการจัดทำแผนการจัดการเรียนรู้ เทคนิคการจัดกิจกรรมการเรียนการสอน เพื่อส่งเสริมกระตุ้นความสนใจของผู้เรียนไม่เพียงพอครูขาดความรู้ความเข้าใจในการวัดและประเมินผลการจัดการเรียนรู้ ตลอดจนการวิเคราะห์และประเมินผลเพื่อนำปัญหาที่พบไปสู่การแก้ไขขาดการประสานความร่วมมือกันของครู ในกลุ่มเครือข่ายพัฒนาคุณภาพการศึกษา ในการร่วมกันพัฒนาประสิทธิภาพการจัดการเรียนการสอน เพื่อพัฒนาผลสัมฤทธิ์ทางการเรียนของผู้เรียน นักเรียนขาดนิสัยรักการอ่านและการทบทวนบทเรียนอย่างต่อเนื่อง ขาดทักษะในกระบวน อ่าน คิด วิเคราะห์ สังเคราะห์ นักเรียนส่วนหนึ่งมีปัญหาในการ อ่านออก เขียนได้

2. การวิเคราะห์ผลการประเมินคุณภาพนักเรียน ประจำปีการศึกษา 2558 - 2559

2.1 ผลการทดสอบทางการศึกษาระดับชาติขั้นพื้นฐาน ( O-NET ) ปีการศึกษา 2558 - 2559 โรงเรียนบ้านนาพญา ปรากฏผลดังนี้

**ตารางแสดงผลการทดสอบระดับชาติขั้นพื้นฐาน** (O-NET) ปีการศึกษา 2558 - 2559

ชั้นประถมศึกษาปีที่ 6

|  |  |  |  |
| --- | --- | --- | --- |
| รายวิชา | ปีการศึกษา 2558 | ปีการศึกษา 2559 | ความก้าวหน้า |
| คะแนนเฉลี่ย | คะแนนเฉลี่ย |  |
| คณิตศาสตร์ | 46.67 | 41.07 | - 5.6 |
| ภาษาไทย | 48.33 | 47.91 | -0.42 |
| วิทยาศาสตร์ | 39.44 | 39.36 | -0.08 |
| สังคมศึกษา | 54.44 | 45.00 | -9.44 |
| ภาษาอังกฤษ | 33.33 | 30.18 | -3.15 |
| เฉลี่ย | 44.46 | 40.70 | -3.73 |

จากตารางสรุปได้ว่า ผลการทดสอบทางการศึกษาระดับชาติขั้นพื้นฐาน ( O-NET) เปรียบเทียบ

ปีการศึกษา 2558 – 2559 ชั้นประถมศึกษาปีที่ 6 โรงเรียนบ้านนาพญา พบว่า กลุ่มสาระการเรียนรู้ ที่มีผลการทดสอบลดลงทุกกลุ่มสาระ

ตารางเปรียบเทียบ ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3 (NT)

โรงเรียนบ้านนาพญา ปีการศึกษา 2558-2559

|  |  |  |  |
| --- | --- | --- | --- |
| รายวิชา | ปีการศึกษา 2558 | ปีการศึกษา 2559 | ความก้าวหน้า |
| คะแนนเฉลี่ย | คะแนนเฉลี่ย |  |
| ความสามารถด้านภาษา | 48.21 | 38.88 | -9.33 |
| ความสามารถด้านคำนวณ | 35.36 | 29.36 | -6.00 |
| ความสามารถด้านเหตุผล | 48.73 | 47.30 | -1.63 |
| **เฉลี่ย** | **44.16** | **38.51** | **-5.65** |

จากตาราง สรุปได้ว่า ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3 (NT) เปรียบเทียบปีการศึกษา 2558 - 2559 ของโรงเรียนบ้านนาพญา พบว่า ผลการประเมินลดลงทุกรายวิชา

**ส่วนที่ 3**

**วิธีดำเนินการเพื่อพัฒนาผลสัมฤทธิ์ทางการเรียน**

**การสังเคราะห์เพื่อพัฒนาผลสัมฤทธิ์ทางการเรียน**

ผลการทดสอบระดับชาติขั้นพื้นฐาน (O-NET) ปีการศึกษา 2559 ชั้นประถมศึกษาปีที่ 6 มีคะแนนเฉลี่ย ร้อยละ 38.51 ลดลง 3.73 โดยกลุ่มสาระการเรียนรู้ที่ต้องพัฒนาเร่งด่วน มี 7 กลุ่มสาระการเรียนรู้ เรียงตามลำดับ ได้แก่ กลุ่มสาระการเรียนรู้สังคมศึกษา กลุ่มสาระการเรียนรู้คณิตศาสตร์ กลุ่มสาระการเรียนรู้ภาษาอังกฤษ กลุ่มสาระการเรียนภาษาไทย กลุ่มสาระการเรียนรู้วิทยาศาสตร์

**แนวทางเพื่อพัฒนาผลสัมฤทธิ์ทางการเรียน**

|  |  |
| --- | --- |
| ประเด็นปัญหาที่พบ | แนวทางแก้ปัญหา |
| 1. ครูขาดประสบการณ์ วิเคราะห์ข้อสอบ สทศ. | 1. ทำความคุ้นเคยกับขอสอบ สทศ. |
| 2. นักเรียนไม่มีทักษะในการทำแบบทดสอบ ของ สทศ. | 2. ให้นักเรียนมีประสบการณ์ในการทำข้อสอบของ สทศ. |
| 3. นักเรียนมีความสามารถทางด้านสติปัญญา ร่างกาย  ในเกณฑ์ต่ำ และอยู่ในสิ่งแวดล้อม ความเป็นอยู่ในครอบครัวที่ไม่เอื้อต่อการพัฒนาการเรียนรู้ | 3. ครูร่วมกันวิเคราะห์ข้อมูลผู้เรียนเป็นรายบุคคล  โดยผ่านระบบดูแลช่วยเหลือนักเรียนทุกขั้นตอน  อย่างจริงจัง ส่งเสริมการเยี่ยมบ้านนักเรียนครบ 100% เพื่อให้ทราบปัญหาและความต้องการที่แท้จริงของผู้เรียนก่อนเรียนระหว่างเรียน และหลังเรียน |
| 4. ครูมีความรู้ความเข้าใจในวิธีการในการจัดทำแผนการจัดการเรียนรู้ เทคนิคการจัดกิจกรรมการเรียนการสอน เพื่อส่งเสริมกระตุ้นความสนใจของผู้เรียนไม่เพียงพอ | 4. ส่งเสริมการพัฒนาผู้เรียนที่มีความบกพร่องทางสติปัญญา โดยจัดทำแผนการจัดการเรียนรู้แบบ  IEP ครูร่วมกันจัดทำโครงการพัฒนาการจัดการเรียนการสอน โดยเน้นการคิดวิเคราะห์ในทุกกลุ่มสาระการเรียนรู้ |
| 5. ครูขาดความรู้ความเข้าใจในการวัดและประเมินผลการจัดการเรียนรู้ ตลอดจนการวิเคราะห์และประเมินผลเพื่อนำปัญหาที่พบไปสู่การแก้ไข | 5. ส่งเสริมการพัฒนาตนเองของครู โดยส่งเข้ารับการอบรม ในด้านที่เกิดประโยชน์ต่อการพัฒนา  คุณภาพการจัดการเรียนการสอน |
| 6. ครูใช้สื่อประกอบกิจกรรมการเรียนการสอนน้อยมาก | 6. ส่งเสริมให้ครูใช้สื่อเทคโนโลยีประกอบกิจกรรมการเรียนการสอนเพื่อให้เด็กได้รับประสบการณ์ตรงและมีความรู้ความเข้าใจเพิ่มขึ้น |
| 7. การประสานความร่วมมือกันของครู ในกลุ่มเครือข่ายพัฒนาคุณภาพการศึกษา ในการร่วมกันพัฒนาประสิทธิภาพการจัดการเรียนการสอนเพื่อพัฒนาผลสัมฤทธิ์ทางการเรียนของผู้เรียนยังมีน้อย | 7. ส่งเสริมให้ครูผลิตสื่อการจัดการเรียนรู้ จัดสรรงบประมาณหรือเสนอของบประมาณจาก  หน่วยงานต้นสังกัด เพื่อโครงการผลิตสื่อ นวัตกรรมและเทคโนโลยีทางการศึกษา |
| 8. นักเรียนขาดนิสัยรักการอ่านและการทบทวนบทเรียนอย่างต่อเนื่อง | 8. ส่งเสริมการปฏิบัติงานโครงการรักการอ่านในโรงเรียน เพื่อปลูกฝังนิสัยรักการอ่านให้กับผู้เรียน  สำหรับเป็น พื้นฐานในการเรียนรู้สาระการเรียนรู้ต่างๆ |
| 9. ความร่วมมือกันโรงเรียนและครูในกลุ่มเครือข่ายเพื่อพัฒนาคุณภาพการศึกษา ในการร่วมกันพัฒนาประสิทธิภาพการจัดการเรียนการสอนเพื่อพัฒนาผลสัมฤทธิ์ทางการเรียนของผู้เรียนยังมีน้อยมาก | 9. เครือข่ายพัฒนาคุณภาพการศึกษา ร่วมกันจัดทำโครงการติวเข้ม เพื่อพัฒนาผลสัมฤทธิ์  ทางการเรียน NT, O- NET โดยครูในเครือข่าย ติวเข้ม ในสาระการเรียนรู้ 5 กลุ่มสาระการเรียนรู้ ให้กับนักเรียนในกลุ่มเครือข่ายทุกโรงเรียน |

จากขั้นตอนที่โรงเรียนบ้านนาพญา ได้กำหนดเป็นแนวทางในการดำเนินงานเพื่อพัฒนาผลสัมฤทธิ์ทางการเรียน การวิเคราะห์ผลการประเมินคุณภาพนักเรียน และสรุปประเด็นปัญหาและกำหนดแนวทางแก้ไข เพื่อเป็นแนวทางการปฏิบัติ เป็นยุทธศาสตร์ เป้าหมาย ตัวชี้วัด/เกณฑ์ โครงการ/กิจกรรม นำสู่การปฏิบัติ เพื่อพัฒนาผลสัมฤทธิ์ทางการเรียน ได้ดังนี้

| ยุทธศาสตร์ | เป้าหมาย | ตัวชี้วัด/ เกณฑ์ | **โครงการ**/**กิจกรรม** |
| --- | --- | --- | --- |
| **พัฒนาผลสัมฤทธิ์ทางการเรียนของนักเรียน** | 1. นักเรียนมีความรู้ และทักษะตามมาตรฐาน และตัวชี้วัดตามหลักสูตรแกนกลางการศึกษาขั้นพื้นฐาน พุทธศักราช 2551  2. นักเรียนมีสุขภาพแข็งแรงสมบูรณ์ทั้งร่ายกายและจิตใจ  3. ผลสัมฤทธิ์ทางการเรียนของนักเรียน ชั้น ป.3, ป.6 | 1. นักเรียนชั้น ป.3, ป.6ร้อยละ 90 มีความรู้ และทักษะตามมาตรฐาน และตัวชี้วัดตามหลักสูตรแกนกลางการศึกษาขั้นพื้นฐาน พุทธศักราช 2551  2. นักเรียนชั้น ป.3, ป.6ร้อยละ 90 มีสุขภาพแข็งแรงสมบูรณ์ทั้งร่ายกายและจิตใจ  3. ผลสัมฤทธิ์ทางการเรียนของนักเรียน ชั้น ป.3, ป.6 เพิ่มขึ้นร้อยละ 3 | 1. โครงการยกผลสัมฤทธิ์ทางการเรียนของนักเรียนประจำปีการศึกษา 2560 |
| 4.นักเรียน ชั้น ป.3, ป.6, เกิดความตระหนักในความสำคัญของการสอบ NT และ O-Net | 4. นักเรียนชั้น ชั้น ป.3, ป.6ทุกคนเกิดความตระหนักในความสำคัญของการสอบ NT และ O-Net | 2. ประชาสัมพันธ์ความสำคัญของการสอบ NT และ O-Net ทุกวัน |
| 5. ครูชั้น ป.3, ป.6 มีแผนการสอนตาม มาตรฐานและตัวชี้วัดตามหลักสูตรฯกำหนด | 5. ครูชั้น ป.3, ป.6 ทุกคนมีแผนการสอนตาม มาตรฐานและตัวชี้วัดตามหลักสูตรฯกำหนด | 3. วางแผนการสอนตามมาตรฐานและตัวชี้วัดตามหลักสูตรฯกำหนด |
|  | 6.ครูชั้น ป.3, ป.6 ติวนักเรียนตามมาตรฐานและตัวชี้วัด | 6. ครูชั้น ป.3, ป.6 ทุกคนได้สอนติวนักเรียนตามมาตรฐานและตัวชี้วัด | 4. นำข้อสอบโอเน็ต ของ สทศ. ไปใช้สอนติวนักเรียนให้ครบทุกและกลุ่มสาระการเรียนรู้ |
| 7. ครู ชั้น ป.3, ป.6สามารถสอนติวตามแนวข้อสอบของ สทศ.ได้ | 7. ครู ชั้น ป.3, ป.6 ทุกคนสามารถสอนติวตามแนวข้อสอบของ สทศ. | 5. จัดกิจกรรมติวเตอร์ ตามแนวข้อสอบของ สทศ. ในชั้นเรียน กำหนดกิจกรรม วันเวลาให้ชัดเจน |
| 8. ครู ชั้น ป.3, ป.6 สามารถสร้างข้อสอบตามแนวข้อสอบของ สทศ.ได้ | 8.ครู ชั้น ป.3, ป.6 ทุกคน สามารถสร้างข้อสอบตามแนวข้อสอบของ สทศ.ได้ | 6. ครูผู้รับผิดชอบในโรงเรียนทุกคนร่วมกันสร้างข้อสอบตามแนวข้อสอบของ สทศ. |
| 7. ผู้บริหารติดตามการนำข้อสอบ PRE O-NET ไปใช้ในสถานศึกษา การนำข้อสอบ PRE O-NET ไปใช้ในชั้นเรียน ติดตามผลการทำงานของครูผู้รับผิดชอบทุกระยะอย่างใกล้ชิดเพื่อให้ดำเนินงานบรรลุตามแผนงาน หรือแก้ไขปัญหาต่างๆ ได้ทันเวลา |
| 8. นำแนวข้อสอบ NT/O-NET ของ สพป. ไปใช้ติวในชั้นเรียนให้นักเรียนคุ้นเคยและมีประสบการณ์การทำข้อสอบ (รูปแบบข้อสอบ/กระดาษคำตอบ/การระบายคำตอบฯ) |
|  | 9. นักเรียน ชั้น ป.3, ป.6, ได้ทำข้อสอบ กระดาษคำตอบ การคุมสอบ เวลาสอบ เสมือนจริงทุกประการ | 9. นักเรียนทุกคนได้ทำข้อสอบ กระดาษคำตอบ การคุมสอบ เวลาสอบ เสมือนจริงทุกประการ | 9. มกราคม พ.ศ.2560 โรงเรียนจัดสอบเสมือนจริง โดยใช้ข้อสอบ กระดาษคำตอบ การคุมสอบ เวลาสอบเสมือนจริงทุกประการ โดยใช้ข้อสอบของ สพป. ซึ่งจัดทำขึ้นตามแนวข้อสอบของ สทศ. บันทึกผลการสอบ ตรวจคำตอบ และวิเคราะห์ผลการทดสอบเพื่อปรับปรุง แก้ไขนักเรียนก่อนวันสอบจริง |
| 10. จัดกิจกรรมเสริมแรงทางบวก (จัดอาหารว่างน้ำหวาน ขนมช่วงพักสอบ) สร้างบรรยากาศผ่อนคลาย ทำสมาธิก่อนเวลาสอบ |
| 10. นักเรียน ชั้น ป.3 ป.6 เกิดความภาคภูมิใจ | 10.นักเรียนชั้น ป.3, ป.6 ทุกคน เกิดความภาคภูมิใจ | 11. โรงเรียนให้รางวัลนักเรียนที่มีคะแนนสอบสูง/มีความก้าวหน้าสูง  (จากการทดสอบของโรงเรียน เดือนมกราคม พ.ศ.2560 ก่อนการสอบจริง 1-2 สัปดาห์) |
| 11. ผู้บริหารโรงเรียน | 11. ผู้บริหารและโรงเรียนมีปฏิทินการนิเทศภายในโรงเรียนเพื่อพัฒนาผลสัมฤทธิ์ทางการเรียนให้ชัดเจน (กำหนดวันที่ กิจกรรมที่ต้องทำ) | 12. ผู้บริหารกำหนดปฏิทินการนิเทศภายในโรงเรียนเพื่อพัฒนาผลสัมฤทธิ์ทางการเรียนให้ชัดเจน (กำหนดวันที่ กิจกรรมที่ต้องทำ) |
| 12. โรงเรียน | 12. โรงเรียนได้ทราบจุดบกพร่องในการจัดกิจกรรมการเรียนการสอนของครู | 13.โรงเรียนตรวจสอบการวิเคราะห์หลักสูตร การกำหนดหน่วยการเรียนรู้ว่าครอบคลุมหรือไม่ หากไม่ครอบคลุมให้สอนเพิ่มในส่วนที่ตกหล่นไปโดยเฉพาะ ป.3, ป.6 |
| 13. โรงเรียน | 13. ดำเนินกิจกรรมตามปฏิทินการการจัดกิจกรรม Tutor โรงเรียนเพื่อพัฒนาผลสัมฤทธิ์ จากวันที่ มกราคม ถึง กุมภาพันธ์ 2560 | 14. ตั้งแต่วันที่ 1 พฤศจิกายน พ.ศ. 2560 เป็นต้นไป โรงเรียนจัดกิจกรรม Tutor  ให้ต่อเนื่องก่อนถึงวันสอบจริง (โอเน็ตสอบภายใน เดือนกุมภาพันธ์ พ.ศ.2561 |
| 14. โรงเรียน | 14.โรงเรียนมีป้ายนับเวลาถอยหลัง Count Down ทุกวัน | 15. ประกาศ/ป้าย นับเวลาถอยหลัง Count Down ทุกวัน |

**เป้าหมายเพื่อพัฒนาผลสัมฤทธิ์ทางการเรียน**

เป้าหมายผลสัมฤทธิ์ทางการเรียนของโรงเรียนบ้านนาพญา ในปีการศึกษา 2557 ได้ตั้งเป้าหมายไว้ดังนี้

**ผลทดสอบ O-NET**

**ประถมศึกษาปีที่ 6**

|  |  |  |
| --- | --- | --- |
| กลุ่มสาระรายวิชา | เป้าหมายคะแนนเฉลี่ย | |
| 2559 | 2557 (+3) |
| คณิตศาสตร์ | 41.07 | 44.00 |
| ภาษาไทย | 47.91 | 50.00 |
| วิทยาศาสตร์ | 39.36 | 42.00 |
| สังคมศึกษา | 45.00 | 48.00 |
| ภาษาอังกฤษ | 30.18 | 33.00 |

**ผลทดสอบ NT**

**ประถมศึกษาปีที่ 3**

|  |  |  |
| --- | --- | --- |
| ความสามารถ | เป้าหมายคะแนนเฉลี่ย | |
| 2559 | 2557 (+3) |
| ความสามารถด้านภาษา | 38.88 | 41.00 |
| ความสามารถด้านคำนวณ | 29.36 | 32.00 |
| ความสามารถด้านเหตุผล | 47.30 | 50.00 |